Madagaskar 2
Madagaskar 2 (inglizcha: Madagascar: Escape 2 Africa; asl tarjimasi: Madagaskar: Afrikaga qochish) 2008-yili chiqarilgan komedik janrdagi kompyuter-animatsion filmdir. DreamWorks Animation tomonidan ishlangan va Paramount Pictures tomonidan tarqatilgan. Film Madagaskar haqidagi turkum filmlarning ikkinchisi boʻlib, bundan avval Madagaskar (2005) filmi chiqarilgan. Film rejissorlari — Eric Darnell va Tom McGrath. Ssenariy mualliflari — Etan Cohen, Darnell va McGrath. Film bosh qahramonlariga Ben Stiller, Chris Rock, David Schwimmer, Jada Pinkett Smith, Sacha Baron Cohen, Cedric the Entertainer, Andy Richter, Elisa Gabrielli, McGrath, Chris Miller, Christopher Knights, Conrad Vernon, Bernie Mac, Alec Baldwin, Sherri Shepherd, will.i.am va John DiMaggio ovoz berishgan. Madagaskar 2 filmi umumjahon premyerasi 2008-yil 7-noyabrda boʻlib oʻtdi. $150 million budjetga ega boʻlgan ushbu multfilm umumjahon boʻylab $603.9 million daromad qilib, 2008-yilning oltnchi eng kassabop filmi boʻldi. Film relizidan avval vafot etgan Bernie Mac xotirasiga bagʻishlanadi. Film sikveli Madagaskar 3 boʻlib, 2012-yilda chiqarildi.